Държавен вестник, бр. 9, 2010 г., стр. 35

БРОЙ  9	
Д Ъ Р Ж А В Е Н  В Е С Т Н И К 	
СТР.  35  
(2) Когато производствените нужди налагат 
полагане на труд в шестия ден от седмицата 
при условията на чл. 79, ал. 3 ЗИНЗС, се из­
готвя график за осигуряване на почивките по 
чл. 79, ал. 4 ЗИНЗС.
(3) Лишените от свобода, заети в обслуж­
ващата дейност, работят и в празнични дни по 
съответен график, съобразен с почивката им 
по чл. 79, ал. 4 ЗИНЗС.
Чл. 59. (1) Разрешението за полагане на 
извънреден труд се дава със заповед на главния 
директор на ГДИН за всеки случай отделно 
или за определен период, но не по-голям от 
един месец. По изключение за лишените от 
свобода, които изпълняват определен вид ра­
бота, разрешението може да бъде дадено и за 
по-продължителен период от време, като се 
спазват нормите за извънреден труд, установени 
в трудовото законодателство.
(2) За извънредния труд на всеки лишен 
от свобода се води специална книга за отчи­
тането му.
Чл. 60. (1) Извънредният труд в почивни 
и празнични дни се зачита за намаляване на 
срока на наказанието по реда на чл. 41, ал. 3 от 
Наказателния кодекс независимо дали за него 
е получено разрешение от главния директор на 
ГДИН и дали е в нормите по Кодекса на труда.
(2) Не се разрешава полагането на извън­
реден труд от бременни и ненавършили 18 
години, а също и от ученици в дните, когато 
имат занятия.
Чл. 61. (1) Лишените от свобода имат право 
на седмична почивка в размер на два после­
дователни дни, които по начало са събота и 
неделя. По изключение, когато това се налага 
от характера на работата, седмичната почивка 
може да се даде и в други дни.
(2) Заетите в селскостопанска и друга 
специфична дейност от обслужващата сфера 
на местата за лишаване от свобода ползват 
междудневна и седмична почивка по график, 
утвърден от началника на затвора или поправи­
телния дом, съобразен с нормите на трудовото 
законодателство.
Чл. 62. Редът за привличане на лишени от 
свобода по чл. 80, ал. 1, т. 4 ЗИНЗС се определя 
от главния директор на ГДИН.
Чл. 63. (1) Началникът на затвора или 
поправителния дом не може да откаже осво­
бождаването от работа по чл. 81, ал. 1 ЗИНЗС.
(2) През времето, когато са освободени от 
работа, лишените от свобода ученици получават 
храна по нормите за работещи и им се зачитат 
работни дни, равни по брой на присъствените.
Чл. 64. (1) Лишените от свобода придобиват 
право на годишна почивка, след като са рабо­
тили осем месеца (170 дни) през последните 
десет месеца.
(2) За всяка следваща почивка те трябва 
да са работили 170 дни в продължение на 10 
месеца, след като са придобили правото на 
предшестващата почивка, независимо кога тя 
им е била дадена. В срока, необходим за по­
лучаване на годишна почивка, не се включва 
зачетеният за намаляване срока на наказанието 
доброволен неплатен труд.
(3) Почивката се разрешава от началника 
на затвора или поправителния дом в рамките 
на календарната година, но не по-късно от 
четири месеца, след като е придобито правото.
(4) По изключение, когато правото на почив­
ка е придобито в края на годината или важни 
съображения налагат това, ползването є може да 
бъде разрешено и през следващата календарна 
година, но в рамките на четиримесечния срок. 
В тези случаи затворниците могат да ползват 
две почивки в една календарна година.
(5) Времето, през което лишеният от сво­
бода е бил в домашен отпуск, не се приспада 
от годишната почивка.
(6) През време на годишната почивка на 
лишените от свобода се зачитат работни дни, 
равни по брой на присъствените дни.
(7) На лишените от свобода, които не полз­
ват годишната си почивка в домашни условия, 
им се дава храна по нормите, по които са 
получавали преди това, по едно допълнително 
свиждане и хранителна пратка и по възможност 
им се осигурява по-продължителен престой 
на открито. В този период от време те могат 
да бъдат включвани в работа само по реда на 
дежурството и в доброволен неплатен труд.
(8) Началникът на затвора въз основа на 
мотивирани молби, които се съхраняват в 
личните досиета, може да разреши на отдел­
ни затворници да не ползват годишната си 
почивка. В тези случаи те ползват правата на 
свиждане, хранителната пратка и престой на 
открито по ал. 7.
(9) Разрешение да не се ползва годишна 
почивка не се дава два пъти поред.
Чл. 65. (1) На лишените от свобода, които 
не работят поради трудова злополука, профе­
сионално заболяване или са в почивка поради 
бременност и раждане, се зачитат работни дни, 
равни по брой на присъствените дни.
(2) Неработещите поради трудова злополука 
или болест, когато няма предписание на лекаря 
за диетична храна, получават храна за работещи.
(3) Умишленото разстройство на здравето по 
чл. 83, ал. 2 ЗИНЗС се констатира от началника 
на затвора или поправителния дом в писмена 
форма въз основа на представено медицинско 
заключение на лекаря.
Чл. 66. За всеки констатиран случай на про­
фесионално заболяване или трудова злополука 
се съставя акт от началника на затвора или 
поправителния дом, един екземпляр от който се 
изпраща в ГДИН. Тази разпоредба се прилага 
и когато лишеният от свобода работи в пред­
приятие на друго министерство и ведомство, но 
трудовата злополука се отчита като злополука, 
настъпила в съответното предприятие.